钦定古今图书集成/理学汇编/学行典/第217卷 > 姬登龙
## 钦定古今图书集成/理学汇编/学行典/第217卷 > 姬登龙

按《卫辉府志》：“姬登龙，汲县人，邑庠生，事亲以孝称。父
有疾，晓夜诵经吁天，祈以身代。父终，哀恸茹素，苫卧
柩旁者多历年所。柩畔生瑞芝一株，人以为孝感所
致。遗继母孀居，事之如生母。继母病，妻宋氏为之割
股调羹，母病寻愈。刑于之化至此，尤人所难。母终，泣
血几伤，极力营葬，与父合葬，启圹，有双角金蛇蟠父”
柩上。术士以为孝感。灵异后人。必昌年近古稀，每与
亲友谈及父母。辄泫然泪下。恸不自禁。见者无不酸
鼻。真所谓“大孝终身慕父母”者乎。